אירלנד באירוויזיון 2023

אירלנד השתתפה באירוויזיון 2023, שהתקיים בליברפול שבממלכה המאוחדת, עם השיר "We Are One" של ויילד יות'. זו הייתה השתתפותה ה-55 של המדינה בתחרות הזמר של האירוויזיון. רשות השידור האירית, Raidió Teilifís Éireann‏ (RTÉ), הפיקה את ה-Eurosong 2023, אירוע הקדם של אירלנד באירוויזיון. ערך מורחב – אירלנד באירוויזיון קדם לאירוויזיון 2023 אירלנד השתתפה חמישים וארבע פעמים בתחרות מאז הופעת הבכורה שלה באירוויזיון 1965. היא ניצחה שבע פעמים בתחרות, יותר מכל מדינה אחרת. זכייתה הראשונה נרשמה בשנת 1970 עם השיר "All Kinds of Everything" של דנה רוזמרי סקאלון, ואילו האחרונה התרחשה באירוויזיון 1996 עם השיר "The Voice" של איימר קווין. אירלנד נחשבת למדינה היחידה שניצחה שלוש פעמים ברציפות (באירוויזיון 1992 עם "Why Me?", באירוויזיון 1993 עם "In Your Eyes" ובאירוויזיון 1994 עם השיר "Rock 'n' Roll Kids"). ג'וני לוגן האירי זכה באירוויזיון שלוש פעמים, פעמיים כזמר (1980 ו-1987) ופעם אחת ככותב השיר הזוכה (1992). מאז אירוויזיון 2013 אירלנד העפילה לגמר פעמיים בלבד. באירוויזיון 2021 שלחה את לזלי רוי עם השיר "Maps", שהגיעה למקום ה-16 בחצי הגמר ולא העפילה לגמר. את רצף אי-ההעפלה המשיכה באירוויזיון 2022, כששלחה את "That's Rich" של ברוק סקוליון. Eurosong 2023 היה אירוע הבחירה של אירלנד לאירוויזיון, שהופק על ידי RTÉ. האירוע שודר במהלך מהדורה מיוחדת של The Late Late Show. זהות הזוכה נקבעה באמצעות שילוב של הצבעות השופטים המקצועיים, קולות חברי השיפוט הבין-לאומיים וההצבעות הדיגיטליות של הצופים בבית. ב-30 בספטמבר 2022 פתחה RTÉ את תקופת הגשת המועמדויות לקדם הלאומי, שנמשכה עד 28 באוקטובר. בתום המועד התקבלו 330 שירים שונים, שנופו באמצעות שלושה שלבים עיקריים. תחילה בדק פאנל בן שנים-עשר שופטים את השירים, וצמצם את מספרם ל-60. לאחר מכן הרשימה צומצמה לעשרה שירים בלבד, שמתוכם נבחרו רק ששת המועמדים הסופיים שהתחרו באירוע. ב-9 בינואר 2023 נחשפו שמות ששת המועמדים.   מקום ראשון   מקום שני   מקום שלישי אירוע הקדם התקיים ב-3 בפברואר 2023 בסטודיו 4 של RTÉ בדבלין, בהנחיית ריאן טוברידי. פרשן האירוויזיון האירי, מרטין וילן, מדווח מהחדר הירוק של התחרות, בו שוהים המשתתפים. הוא גם פרשן את פאנל השופטים. במהלך ההצבעה ביצעו מספר אמנים איריים שירי אירוויזיון מוכרים. "We Are One" של ויילד יות' זכה ב-34 נקודות מתוך 36 אפשריות, והוכרז כמנצח בקדם. על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. אירלנד שובצה למחצית הראשונה של חצי הגמר הראשון, שהתקיים ב-9 במאי 2023. לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. אירלנד הופיעה שישית, לפני קרואטיה ואחרי פורטוגל. ב-11 במאי 2023 ביצעה הלהקה את "We Are One" על בימת חצי הגמר הראשון של אירוויזיון 2023. היא נכשלה בניסיון להעפיל לגמר התחרות, שהתקיים ב-13 במאי. מאוחר יותר התברר כי אירלנד סיימה את חצי הגמר במקום ה-12 עם 10 נקודות. מדיה וקבצים בנושא אירלנד באירוויזיון 2023 בוויקישיתוף Arth, Rick (2022-12-06). "Ireland: National final planned for 3 February...and the studio panel will NOT be allowed to vote". wiwibloggs (באנגלית אמריקאית). נבדק ב-2023-01-09. "Submit your entry to the Eurovision Song Contest 2023" (באנגלית). 2021-09-17. {{cite journal}}: Cite journal requires |journal= (עזרה) "Wild Youth to represent Ireland at Eurovision 2023". rte.ie (באנגלית בריטית). RTÉ. 2023-02-03. נבדק ב-2023-02-04. "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}: (עזרה) "Eurovision 2023: Allocation Draw results". Eurovision.tv (באנגלית). EBU. 2023-01-31. נבדק ב-2023-01-31. "Eurovision Song Contest 2023 Semi-Final running orders revealed!". Eurovision.tv (באנגלית בריטית). EBU. 2023-03-22. נבדק ב-2023-03-22. Eurovision 2023 Semi-final 2 Results Liverpool 2023, אתר האירוויזיון Liverpool 2023